

**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL LITUANISTINIO ŠVIETIMO ĮSTAIGŲ KLASIFIKATORIAUS PATVIRTINIMO**

2018 m. kovo 6 d. Nr. V-221

Vilnius

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Lituanistinio švietimo įstaigų klasifikatorių (pridedama).

Švietimo ir mokslo ministrė Jurgita Petrauskienė

PATVIRTINTA

Lietuvos Respublikos švietimo ir mokslo

ministro 2018 m. kovo 6 d.

įsakymu Nr. V-221

**lituanistiniO švietimo įstaigų KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Lituanistinio švietimo įstaigos |
| Klasifikatoriaus pavadinimas anglų kalba | Lithuanian education institutions abroad |
| Klasifikatoriaus pavadinimo lietuvių kalba abėcėlinė santrumpa | KL\_LIETINST |
| Klasifikatoriaus paskirtis | Klasifikuoti lituanistinio švietimo įstaigas, veikiančias užsienio valstybėse, pagal vykdomas programas  |
| Klasifikatorių kuriančios institucijos, įstaigos pavadinimas Klasifikatoriaus rengėjo pavadinimas | Švietimo ir mokslo ministerijos Užsienio lietuvių skyrius, Švietimo informacinių technologijų centras  |

Klasifikatoriaus reikšmės:

|  |  |  |  |  |
| --- | --- | --- | --- | --- |
| Eil. Nr. | Kodas | Pavadinimas lietuvių kalba | Pavadinimas anglų kalba | Aprašymas |
| 1. | 3310 | Lietuviška bendrojo ugdymo mokykla užsienyje | Lithuanian generel education institution abroad | Bendrojo ugdymo mokykla užsienio valstybėje, kurioje vaikai mokomi lietuvių kalbos ir (ar) lietuvių kalba pagal užsienio valstybės pradinio, pagrindinio, vidurinio ugdymo programas  |
| 2. | 3320 | Lituanistinė neformaliojo švietimo įstaiga užsienyje | Lithuanian non-formal education institution abroad | Neformaliojo švietimo mokykla užsienio valstybėje, vykdanti lituanistinį švietimą vaikams ir (ar) suaugusiems |
| 3. | 3330 | Lituanistikos (baltistikos) centras užsienyje | Lithuanian (Baltic) higher education center abroad | Užsienio valstybės mokslo ir (ar) studijų institucijoje veikiantis padalinys arba savarankiška kultūros ir (arba) mokslinių tyrimų įstaiga, kurioje tiriama ir (arba) studijuojama lietuvių kalba (baltų kalbos) ir kultūra |

\_\_\_\_\_\_\_\_\_\_\_\_\_\_\_\_\_\_\_\_\_\_\_